Грчко освајање западне обале Црног мора започело је знатно касније него што је то био случај са јужном – од средине 7. века п. н. е. Месно становништво, Трачани, одавно је било познато Грцима и ушло је у грчку митологију. За западну обалу Црног мора такође је био везан низ грчких митова, на пример мит о острву Леуки, месту боравка хероја тројанског рата Ахилеја, који је после смрти проглашен божанством; ово острво се налазило тачно испод ушћа Дунава. Меду колонистима западне обале касније се развија култ Ахилеја који је поштован као владар мора и називан Ахилејем Понтархом.